দিঘার জগন্নাথ মন্দির উদ্বোধনে দেব-প্রসেনজিৎ

কলকাতা: শুভ ক্ষণে দিঘার জগন্নাথ মন্দিরের (Digha Jagannath Mandir) দ্বার উন্মোচন করলেন মুখ্যমন্ত্রী। ভিতরে দেখা গেল জগন্নাথ, বলরাম এবং সুভদ্রার বিগ্রহ। মন্দির উদ্বোধনে ভিড় করল তারকারা। মমতা বন্দ্যোপাধ্যায়ের (Mamata Banerjee) আশেপাশে দেখা গেল প্রসেনজিৎ চট্টোপাধ্যায় (Prosenjit Chatterjee), দেব (Dev), নচিকেতা চক্রবর্তীকে। এদিন গানও গান নচিকেতা। ‘গান গাইলেন অদিতি মুন্সি, জিৎ গঙ্গোপাধ্যায়রা, শ্রীরাধা বন্দ্যোপাধ্যায়।

দিঘার জগন্নাথ মন্দিরের একগুচ্ছ ছবি সায়ন্তিকা ভাগ করে নিয়েছেন সোশ্যাল মিডিয়াতে। যেখানে দেখা গেল জুন মালিয়া, অরিন্দম শীল, সায়ন্তিকা ও রচনাকে। একেবারে সেজেগুজে পৌঁছে গিয়েছেন দীঘার জগন্নাথ মন্দিরে। শাড়ি, চোখে সানগ্লাস, রকমারি গয়নায় তাক লাগিয়েছেন প্রত্যেকেই। বরাবরই জগন্নাথ দেবের একনিষ্ঠ ভক্ত ইমন। মন্দির উদ্বোধনে গান গাইলেন ইমন চক্রবর্তীও। এদিন নিজের নাচের দলের সঙ্গে নৃত্য পরিবেশন করলেন সৌরভ গঙ্গোপাধ্যায়ের স্ত্রী, নৃত্যশিল্পী ডোনা গঙ্গোপাধ্যায়ও।